
Бүген ТР Хөкүмәте йортында ТР Профсоюзлар федерациясе, Татарстан эш бирүчеләр берләшмәсе Координация советы, республика Министрлар Кабинеты арасында 2012 елга исәпләнгән социаль-икътисади сәясәт үткәрү һәм социаль партнерлыкны үстерү турында Республика килешүе имзаланды.

Бүген Татарстан Президенты Рөстәм Миңнеханов "Бердәм Россия" фиркасенең унөченче җыенында катнаша. Җыен "Лужники" спорт комплексында уза.

Татарстан Республикасы Премьер-министры Илдар Халиков Яшел Үзәндә эш сәфәрендә булды. Ул шәһәр активы белән очрашуда республиканынң нинди нәтиҗәләр белән сайлауларга “баруы” хакында сөйләде. “Соңгы елларда күп уңышларга ирештек, безнең күрсәтерлек һәм горурланырлык эшләребез бар. Шуңа күрә халык безгә теләктәшлек итәр дип ышанабыз, чөнки без куелган максатларга ирешәбез”, дип билгеләп үтте премьер.

Бүген Лаеш шәһәрендә “Кама” спорт-сәламәтләндерү комплексы ачылды. Объектны ачу тантанасында Татарстан Республикасы Премьер-министры Илдар Халиков катнашты.

ТР Президенты Рөстәм Миңнеханов Владивостокка эш сәфәре кысаларында, “Sollers” компаниясе заводында булды, анда Татарстан эшчеләре белән очрашты. Заводта республика башлыгын Приморский крае губернаторы Сергей Дарькин һәм “Sollers” компаниясе генераль директоры Вадим Швецов озатып йөрде. Вадим Швецов белдерүенчә, киләсе елдан башлап заводта “Mazda” автомобильләрен җыя башлаячаклар, кичә тиешле меморандум имзаланды.

Бүген Татарстан Президенты Рөстәм Миңнеханов Владивостокка эш сәфәре кысаларында, Приморский крае татарлар җәмгыяте вәкилләре белән очрашты. Республика башлыгы Татарстан сәнгать осталары концертында булды. Край администрациясе бинасында татар җәмгыяте вәкилләре белән узган очрашуда Приморский крае губернаторы Сергей Дарькин да катнашты. Ул край территориясендә милләтара дуслыкны саклау әһәмияткә ия булуын ассызыклады һәм бу эшкә зур өлеш керткән татар халкына рәхмәт белдерде.

Бүген Владивостокта Татарстан Республикасы белән Приморский крае арасында хезмәттәшлек итү турында килешү төзелде. Документны Татарстан Президенты Рөстәм Миңнеханов белән Приморский крае губернаторы Сергей Дарькин имзалады. Искәртеп үтәбез, Татарстан башлыгы бүген Владивостокка эш сәфәре белән килде. Край администрациясе бинасында Рөстәм Миңнеханов Приморский крае губернаторы белән очрашу үткәрде, аннары Хезмәттәшлек турындагы килешүне имзалау тантанасы булды.

Бүген ТР Президенты Рөстәм Миңнеханов Бөтендөнья Ислам лигасының Коръәнне өйрәнү оешмасы генераль секретаре Абдулла Ибн Али-Басфар һәм Ислам фәннәренә ярдәм буенча Кувәйт оешмасы идарә советы рәисе шәйх Хамад Әхмәд Әс-Синан белән очрашты.

Бүген ТР Дәүләт Советы утырышында депутатлар “2012 елга, 2013 һәм 2014 еллар планлы чорына Татарстан Республикасы бюджеты турында” закон проектын тулаем кабул итте.

Бүген дүртенче чакырылыш ТР Дәүләт Советының егерме дүртенче утырышында РФ Федераль Җыены Федерация Советында Татарстан Республикасы Дәүләт Советыннан вәкил Алексей Пахомовның вәкаләтләрен вакытыннан алда туктату турында карар кабул ителде. Алексей Пахомов моннан соң ТР Предприятиеләре һәм эшкуарлары ассоциациясе генераль директоры вазыйфаларын башкарачак. Ул бу вазыйфаны 2010 елның июненнән алып иҗтимагый башлангычларда алып бара иде.
Рәсми Татарстан